Lieta C‑603/10
Pelati d.o.o.
pret
Slovēnijas Republiku
(Upravno sodišče Republike Slovenije lūgums sniegt prejudiciālu nolēmumu)
Tiesību aktu tuvināšana – Direktīva 90/434/EEK – Kopēja nodokļu sistēma, ko piemēro dažādu dalībvalstu uzņēmējsabiedrību apvienošanai, sadalīšanai, aktīvu pārvešanai un akciju maiņai – 11. panta 1. punkta a) apakšpunkts – Valsts tiesību akti, kuros nodokļu priekšrocību piešķiršana ir atkarīga no atļaujas saņemšanas – Atļaujas pieteikums, kas ir jāiesniedz vismaz 30 dienas pirms paredzētā darījuma īstenošanas
Kopsavilkums – Tiesas (piektā palāta) 2012. gada 18. oktobra spriedums
1.        Prejudiciāli jautājumi – Tiesas kompetence – Interpretācija, kas lūgta tāpēc, ka iekšējai situācijai ir piemērojama Savienības tiesību norma, kura par piemērojamu ir padarīta ar valsts tiesībām – Kompetence sniegt šo interpretāciju
(LESD 267. pants)
2.        Eiropas Savienības tiesības – Privātpersonām piešķirtās tiesības – Valsts procesuālie noteikumi – Valsts tiesību norma, kurā ir noteikts noilguma termiņš – Pieļaujamība – Nosacījumi – Līdzvērtības un efektivitātes principu ievērošana
3.        Tiesību aktu tuvināšana – Kopēja nodokļu sistēma, ko piemēro dažādu dalībvalstu uzņēmējsabiedrību apvienošanai, sadalīšanai, aktīvu pārvešanai un akciju maiņai – Direktīva 90/434 – Valsts tiesiskais regulējums, kurā nodokļu priekšrocību piešķiršana ir atkarīga no atļaujas saņemšanas – Tiesiskais regulējums, kurā ir noteikts termiņš atļaujas pieteikuma iesniegšanai – Pieļaujamība – Nosacījumi
(Padomes Direktīvas 90/434 11. panta 1. punkta a) apakšpunkts)
1.        Skat. nolēmuma tekstu.
(sal. ar 18.–20. punktu)
2.        Skat. nolēmuma tekstu.
(sal. ar 23. un 30. punktu)
3.        Direktīvas 90/434 par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, to aktīvu pārvešanai un akciju maiņai, 11. panta 1. punkta a) apakšpunkts ir interpretējams tādējādi, ka tas pieļauj tādu valsts tiesisko regulējumu, kurā sadalīšanas darījumam piemērojamo nodokļu priekšrocību piešķiršana saskaņā ar šīs direktīvas noteikumiem ir atkarīga no nosacījuma, ka noteiktajā termiņā ir jāiesniedz ar šo darījumu saistītais pieteikums. Tomēr šī termiņa izpildes kārtībai, konkrētāk, šī termiņa sākuma noteikšanai, ir jābūt pietiekami precīzai, skaidrai un paredzamai, lai nodokļu maksātāji varētu zināt savas tiesības un saņemt šīs direktīvas noteikumos paredzētās nodokļu priekšrocības.
(sal. ar 37. punktu un rezolutīvo daļu)